ai4bharat/Pralekha huggingface dataset:
قبائیلی امور کی وزارت
این ای ایس ٹی ایس، قبائلی امور کی وزارت اور سی بی ایس ای نے ٹاٹا ٹرسٹ، ٹی آئی ایس ایس اور ایم جی آئی آئی ایس کے تعاون سے ای ایم آر ایس اسکول کے پرنسپلوں اور اساتذہ کے لیے 21ویں صدی کے پروگرام کے لیے تجرباتی تربیت کے دوسرے بیچ کا افتتاح کیا
اس کا مقصد 8 ہفتے کے اس پیشہ ورانہ ترقی کے تربیتی پروگرام میں 300 ای ایم آر ایسز اساتذہ کو شامل کرنا ہے
این ای ایس ٹی ایس ، قبائلی امور کی وزارت اور سی بی ایس ای نے آج ٹاٹا ٹرسٹز، ٹی آئی ایس ایس اور ایم جی آئی آئی ایس کے اشتراک سے ورچوئل طریقے سے ایکلویہ ماڈل رہائشی اسکول  کے پرنسپلوں اور اساتذہ کے لیے 21ویں صدی کے پروگرام کے لیے تجرباتی ٹریننگ کا افتتاح کیا۔
قبائلی امور کی وزارت میں نیشنل ایجوکیشن سوسائٹی فار ٹرائبل اسٹوڈنٹس  کے کمشنر جناب آسیت گوپال نے پروگرام کا افتتاح کیا اور ای ایم آر ایس کے اساتذہ اور پرنسپلوں کے لیے کورس-II کے افتتاح کا باضابطہ اعلان کیا۔
افتتاحی تقریب میں شرکاء سے خطاب کرتے ہوئے کمشنر جناب گوپال نے کہا کہ قومی تعلیمی پالیسی 2020 میں مسلسل پیشہ ورانہ ترقی کی تربیت کی اہمیت پر زور دیا گیا ہے جو کہ ایک تاریخی پالیسی دستاویز ہے۔ انہوں نے کہا کہ ‘‘یہ پروگرام تجرباتی تربیت کی تدریس کے میدان میں منفرد سمجھا جاتا ہے اور قومی تعلیمی پالیسی 2020 کی مسلسل پیشہ ورانہ ترقی  کے حصے کے طور پر اپنے مقصد کو آگے بڑھانے میں مدد کرے گا۔
پہلے مرحلے میں، یہ پروگرام 20 نومبر 2021 کو شروع کیا گیا تھا جس میں 6 ریاستوں، مہاراشٹر، چھتیس گڑھ، مدھیہ پردیش، کرناٹک، تریپورہ اور اروناچل پردیش میں واقع سی بی ایس ای اور ایکلویہ ماڈل رہائشی اسکولوں کے 350 اساتذہ نے حصہ لیا۔
دوسرے مرحلے میں، پہلے مرحلے میں شامل ریاستوں کے علاوہ گجرات، ہماچل پردیش، تلنگانہ اور اتراکھنڈ کے 300 ای ایم آر ایس اساتذہ کو 8 ہفتے کے پیشہ ورانہ ترقی کے تربیتی پروگرام میں شامل کرنے کا ہدف ہے۔
21 ویں صدی کے تجرباتی تعلیمی پروگرام کو اساتذہ اور پرنسپل کے لیے ایک آن لائن پروگرام کے طور پر ڈیزائن کیا گیا ہے تاکہ کلاس روم کی تعلیم کو حقیقی زندگی کے تجربات کے مطابق ڈھالنے میں ان کی مدد کی جا سکے۔ پہلے مرحلے میں، جو نومبر، 2021 سے اپریل، 2022 تک چلا، یہ پروگرام تمام منتخب اساتذہ اور پرنسپلوں کو مفت پیش کیا گیا۔ ان منتخب اساتذہ کو ‘ُٹیچر لیڈرز’’ کے طور پر تربیت دی گئی تھی جو تجرباتی تربیت کی تدریس کو سمجھنے کے لیے پوری ای ایم آر ایس تعلیمی برادری کی قدم بہ قدم رہنمائی کریں گے۔
اس کورس کو ٹی آئی ایس ایس اور ایم جی آئی ایس کی فیکلٹی کی مشاورت سے ڈیزائن کیا گیا تھا تاکہ تجرباتی تعلیم کے نظریاتی اور پیشہ ورانہ پہلوؤں کے بارے میں اساتذہ کی سمجھ میں اضافہ کیا جا سکے۔ یہ 8 ہفتے کا پروگرام ہے جس میں ورچوئل ویبنار کے ساتھ 4 ماڈیولز شامل ہیں تاکہ اساتذہ کو ان کی سمجھ بوجھ پر بات کرنے اور کورس سیکھنے میں مدد ملے۔ ویبینار پراجیکٹ کی نقشہ بندی اور سبق کی منصوبہ بندی پر توجہ مرکوز کرتے ہوئے سیکھنے کے عمل کو مزید بہتر بنانے کا ایک جائزہ فراہم کرے گا۔ اس کورس کا تصور کیا گیا ہے اور اسے شریک تخلیقی تجرباتی تربیت کے طرز پر لاگو کیا جائے گا۔ اس کورس کے لیے منتخب کیے گئے اساتذہ کا سفر اس تربیت کی رہنمائی کرے گا جس کا ہم طالب علموں کو روزانہ کی کلاسوں میں بامعنی، حقیقی زندگی کے حالات اور پروجیکٹ پر مبنی عملی اور فعال سرگرمیوں کے ساتھ تجربہ کرنا چاہتے ہیں۔
وزیراعظم کا دفتر
وزیراعظم نے اُتراکھنڈ کے چمولی میں برف کا تودہ کھسکنے سے متاثر ہ لوگوں کو مالی رقم دیئے جانے کی منظوری دی
وزیراعظم جناب نریندر مودی نے اتراکھنڈ کے چمولی میں گلیشیئر میں آئی دراڑ کے سبب برف کا تودہ کھسکنے کی وجہ سے ہلاک ہونے والوں کے اہل خانہ کے لئے وزیراعظم قومی راحت فنڈ سے دو- دو لاکھ روپے کی مالی مدد فراہم کرنے کو منظوری دی ہے۔
انہوں نے سنگین طور پر زخمی افراد کے لئے 50 ہزار روپے کی رقم کو بھی منظوری دی ہے۔
وزیراعظم کے دفتر نے ٹوئیٹ کرکے کہا ہے کہ ‘‘وزیراعظم نریندر مودی نے اتراکھنڈ کے چمولی میں گلیشیئر میں آئی دراڑ کے سبب برف کا تودہ کھسکنے کی وجہ سے ہلاک ہونے والوں کے اہل خانہ کے لئے وزیراعظم قومی راحت فنڈ سے دو- دو لاکھ روپے اور سنگین طور پر زخمی افراد کے لئے 50 ہزار روپے کی مالی مدد کو منظوری دی ہے۔’’
دیہی ترقیات کی وزارت
ایم جی این آر ای جی ایس کے تحت کام کے دنوں کی ضمانت
نئی دہلی 28 دسمبر۔شہری ترقیات کے امور کے وزیر مملکت جناب رام کرپال یادونے لوک سبھا میں بتایا کہ مہاتما گاندھی این آر ای جی ایس کے تحت گزشتہ تین برسوں اور جاری سال کے 21 دسمبر 2018 تک ریاستی سرکاروں / مرکز کے زیر انتظام علاقوں کے مینجمنٹ انفارمیشن سسٹم سے موصولہ معلومات درج ذیل ہیں:
مہاتما گاندھی نیشنل ریورل امپلائمنٹ گارنٹی ایکٹ 2005  کے جدول نمبر ایک میں اس قانون کے تحت سرکاری اسکیموں کے ذریعہ کئے جانے والے کام شامل کئے گئے ہیں ۔اس جدول پر وقتاََ فوقتاََ ریاستی سرکاروں / مرکز کے زیر انتظام علاقوں سے موصولہ اطلاعات کی بنیادپر نظرثانی کی جاتی ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-6489
(Visitor Counter : 32
وزارتِ تعلیم
جناب دھرمیندر پردھان نے آئی آئی ٹی کھڑگ پور کے 67ویں جلسۂ تقسیم اسناد سےخطاب کیا، انہوں نے پرواودئے اور آتم نربھر بھارت کو فروغ دینے کےلیےتوانائی میں اختراع اور سیمی کنڈکٹر چپ بنانے کےلیے کہا
نئی دہلی،18دسمبر، 2021/ہماری نئی پیڑھی کا عزم ، محنت و اختراع کا جذبہ اور تعلیمی اداروں کی طاقت کا نتیجہ بھارت میں 21ویں صدی میں بہت سے قابل تحسین شاہکاروں کی شکل میں برآمد ہوا ہے۔ جس میں 130 کروڑ سے زیادہ کووڈ ٹیکے لگایا جانا بھی شامل ہے۔ یہ بات تعلیم اورہنرمندی کے فروغ کے مرکزی وزیر جناب دھرمیندر پردھان نے آئی آی ٹی کھڑگپور کے 67ویں جلسۂ تقسیم اسناد میں کہی۔
جناب پردھان نے کہا کہ جیساکہ ہم امرت مہوتسو منا رہے ہیں ۔ وہ آموزش کے اس مندر میں آکر خود کو خوش نصیب سمجھ رہے ہیں جہاں بہت سے مجاہدین آزادی نے آزادی کی لڑائی لڑی جن میں عظیم جائی راج گرو بھی شامل ہیں۔ آئی آئی ٹی کھڑگ پور نے اپنے قیام سے ہی بھارت کی ترقی میں تعاون کیا ہے۔
وزیر موصوف نے کہا کہ تین اور 23 سال کے عمر کے 50 کروڑ سے زیادہ بچے ہیں اور اس آبادی کے لیے صحیح تعلیم اور ہنر مندی حاصل کرنے کے بھی بہت سے موقعے موجود ہیں۔ تنقیدی ذہن اور معیاری کام کاجی لوگ 21ویں صدی میں بھارت کے ایک عالمی معیشت بننے میں مدد کریں گے۔
جناب پردھان نے کہا کہ کم لاگت والے توانائی کے اختراعی متبادل ماڈلز ، سیمی کنڈکٹر چپ کی مینوفیکچرنگ کے مہارت والے شعبوں میں اختراع سے نہ صرف اقتصادی طور پر بااختیار بنانے اور روزگار کے موقعے پیدا کرنے میں مدد ملے گی بلکہ اس سے پرو اودئے اور خود کفیل بھارت بنانے میں بھی مدد ملے گی۔ انہوں نے مزید کہا کہ توانائی اور انٹرنیٹ کے بغیر کے زندگی کا تصور بھی نہیں کیا جاسکتا۔ جو موجودہ وقت کی ایک حقیقت ہے 2033 تک بھارت توانائی کا پہلے نمبر کا صارف بن جائے گا۔
وزیر اعظم نریندر مودی کی کاشی وشوناتھ دھام کے افتتاح کے دوران اختراع کی اپیل کو دوہراتے ہوئے وزیر موصوف نے طلبا کی حوصلہ افزائی کی کہ وہ پسماندہ لوگوں کو بااختیار بنانے اور ہر ایک میدان میں ترقی کو یقینی بنانے کےلیے اختراع کریں۔ وزیر موصوف نے یہ اعتماد ظاہر کیا کہ آئی آئی ٹی کھڑگ پور آتم نربھر بھارت کے جذبے کو اور زیادہ رفتاردینے اور بھارت کو دنیا کے ابھرتے ہوئے نئے نظام میں سرفہرست لانے میں اہم کردار ادا کرے گا۔ملک میں طلبا کی دانشورانہ مہارت ، انہیں نئے خیال کی قیادت بنائے گی۔ انہوں نے ان طلبا کو نیک خواہشات پیش کیں جنہوں نے آج ڈگری حاصل کی ہے اور ان طلبا کو اور ممتاز سابقہ طلبا کو بھی نیک خواہشات پیش کی جنہوں نے تمغے اور انعامات حاصل کیے ہیں۔
۔۔۔
ش ح ۔ اس۔ ت ح ۔
U –14495
(Visitor Counter : 93
زراعت اور کاشتکاروں کی فلاح و بہبود کی وزارت
کسانوں کے لئے چھوٹے موٹے کاروبار
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں یہ جانکاری فراہم کی ہے۔
حکومت ،کسانوں کی فلاح و بہبود اور ان کی آمدنی میں اضافے کے مقصد سے مختلف پالیسیوں /پروگراموں /اسکیموں کا نفاذ کررہی ہے۔ اب یہ کسانوں پر منحصر ہے کہ وہ خود اپنی زرعی آراضی پر کوئی کاروبار قائم کریں ۔ کسان، حکومت کی مختلف اسکیموں کے تحت امداد حاصل کرسکتے ہیں۔ان اسکیموں میں زرعی بنیادی ڈھانچہ سے متعلق فنڈ ،مویشی پروری اور آبی پودوں یا حیوانات کی پرورش سے متعلق بنیادی ڈھانچہ کی ترقی کا فنڈ  ، ماہی پروری سے متعلق بنیادی ڈھانچہ کی ترقی کا فنڈ  ، دس ہزار ایف پی اوز کی تشکیل ،شہد مشن اور باغبانی کی مربوط ترقی سے متعلق مشن  شامل ہیں ۔ جن کی مدد سے کسان اپنی پیداوار کو قابل فروخت بنانے اور منڈی تک رسائی کو بہتر بنانے میں معاونت کے لئے اپنی زرعی آراضی کے نزدیک قدر میں اضافے اور خوراک کی ڈبہ بندی سے متعلق یونٹس قائم کرسکتے ہیں۔ایسے کئی چھوٹے موٹے کاروبار /صنعتیں ہیں جنہیں کسان خود اپنے کھیتوں میں قائم کرسکتے ہیں۔ان میں مشروم کی کاشتکاری، پولٹری،ڈیری،ماہی پروری،کچا ریشم پیدا کرنے کی صنعت ،ریشم کے کیڑوں کی پرداخت مختلف فصلوں کی نرسریاں،بیج اگانا،مختلف قسم کی باغبانی سے متعلق سرگرمیاں ،شہد کی مکھیاں پالنا یا مُہال پروری اور کھاد وغیرہ بنانا شامل ہیں۔ان تمام سرگرمیوں کا حکومت کی مختلف اسکیموں کے تحت احاطہ کیا گیا ہے۔اختراعی طریق کار یا اختراعی کاروباری خیالات رکھنے والے کسان جن میں نوجوان کسان بھی شامل ہیں، راشٹریہ کرشی وکاس یوجنا  ۔رفتار کے تحت حکومت کی مدد سے اسٹارٹ اپس قائم کرسکتے ہیں۔اس کے علاوہ کسان، اپنی آمدنی میں مزید اضافے کی غرض سے مہاتما گاندھی قومی دیہی روزگار گارنٹی ایکٹ کے تحت بھی فائدے حاصل کرسکتے ہیں ۔
جل شکتی وزارت
دور دراز کے دیہاتوں میں نل کے پانی کے کنکشن
اگست 2019 سے، حکومت ہند ریاستوں کے ساتھ مل کر جل جیون مشن  - ہر گھر جل کو نافذ کر رہی ہے تاکہ 2024 تک ملک کے ہر دیہی گھر میں بشمول دور دراز کے علاقوں میں، نل کے پانی کے کنکشن کے ذریعے پینے کے پانی کی فراہمی کو یقینی بنایا جا سکے اور 55 لیٹر فی کس یومیہ  کی خدمت کی سطح پر، مقررہ معیار ، باقاعدہ اور طویل مدتی بنیاد پر فراہم کی جاسکے۔
جل جیون مشن کے اعلان کے وقت، 3.23 کروڑ دیہی گھرانوں میں نل کے پانی کے کنکشن ہونے کی اطلاع تھی۔ پچھلے 35 مہینوں میں اب تک 6.71 کروڑ گھرانوں کو نل کے پانی کے کنکشن فراہم کیے گئے ہیں۔ اس طرح، آج تک، ملک کے 19.14 کروڑ دیہی گھرانوں میں سے، تقریباً 9.94 کروڑ  گھرانوں کے گھروں میں نلکے کے پانی کی فراہمی کی اطلاع ہے اور بقیہ 9.10 کروڑ دیہی گھرانوں کو 2024 تک کور کرنے کا منصوبہ ہے ۔ نل کے پانی کے کنکشن والے دیہی گھرانوں کی تفصیلات یعنی پائپ پانی کا کنکشن ضمیمہ I میں ہے۔
مزید یہ کہ، جیسا کہ ہاؤسنگ اور شہری امور کی وزارت نے مطلع کیا،امرت کو 25 جون، 2015 کو تمام ریاستوں/مرکز کے زیر انتظام علاقوں  کے منتخب 500 شہروں میں پانی کی فراہمی، سیوریج اور سیپٹیج مینجمنٹ کے شعبوں میں بنیادی ڈھانچہ فراہم کرنے، طوفانی پانی کی نکاسی، نان موٹرائزڈ اربن ٹرانسپورٹ، اور سبز جگہیں اور پارکس پر توجہ مرکوز کرتے ہوئے شروع کیا گیا تھا۔ اب تک، منتخب شہروں میں یونیورسل واٹر سپلائی کوریج حاصل کرنے کے لیے 139 لاکھ نل کنکشن فراہم کرنے کے ہدف میں سے، امرت کے تحت اور دیگر اسکیموں کے ساتھ 130 لاکھ گھریلو پانی کے نل کے کنکشن فراہم کیے گئے ہیں۔ امرت کے تحت فراہم کردہ گھریلو نل کنکشن کی ریاست وار تفصیلات اور ضمیمہ – II میں دی گئی دیگر اسکیموں کے ساتھ ہم آہنگ ہے۔
حکومت ہند اب 05 سال  کی مدت کے لیے امرت 2.0 کو نافذ کر رہی ہے، جس کا مقصد ملک کے تمام قانونی قصبوں میں فعال گھریلو نل کے کنکشن کے ذریعے پانی کی فراہمی کے عالمی احاطہ فراہم کرنا ہے۔
پینے کے صاف پانی کی فراہمی کو یقینی بنانے کے لیے جے جے ایم کے تحت اور ریاستوں/ مرکز کے زیر انتظام علاقوں کو مشورہ دیا گیا ہے کہ وہ سال میں ایک بار کیمیکل اور فزیکل پیرامیٹرز کے لیے اور سال میں دو بار بیکٹیریولوجیکل پیرامیٹرز کے لیے پینے کے پانی کے ذرائع کی جانچ کریں۔ ریاستوں/ مرکز کے زیر انتظام علاقوں کو پانی کے معیار کے لیے پانی کے نمونوں کی جانچ کرنے اور پینے کے پانی کے ذرائع کے نمونے جمع کرنے، رپورٹنگ، نگرانی اور نگرانی کے لیے ایک آن لائن جےجے ایم – واٹر کوالٹی مینجمنٹ انفارمیشن سسٹم پورٹل تیار کیا گیا ہے۔
ریاستوں/ مرکز کے زیر انتظام علاقوں کو یہ بھی مشورہ دیا گیا ہے کہ وہ ہر گاؤں میں 5 افراد، ترجیحاً خواتین، کی شناخت اور تربیت کریں۔ آشا ورکرز، ہیلتھ ورکرز، وی ڈبلیو ایس سی ممبران، اساتذہ وغیرہ گاؤں کی سطح پر ایف ٹی کے ایس /بیکٹیرولوجیکل شیشیوں کا استعمال کرتے ہوئے پانی کے معیار کی جانچ کریں اور پورٹل پر اس کی اطلاع دیں۔
مزید یہ کہ پینے کے صاف پانی کی فراہمی کو یقینی بنانے اور پانی کے معیار کی جانچ کی حوصلہ افزائی کے لیے ریاستوں/ مرکز کے زیر انتظام علاقوں کو مشورہ دیا گیا ہے کہ وہ اپنے پانی کے نمونوں کی معمولی شرح پر جانچ کے لیے پانی کے معیار کی جانچ کرنے والی لیبارٹریوں کو عوام کے لیے کھولیں۔ اس کے علاوہ، ریاستوں/ مرکز کے زیر انتظام علاقوں کو مختص رقم کا 2فی صد تک پانی کے معیار کی نگرانی اور نگرانی کی سرگرمیوں کے لیے استعمال کیا جا سکتا ہے۔
یہ اطلاع جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں دی۔
ش ح۔ ش ت۔ج
Uno-8881
(Visitor Counter : 66
عملے، عوامی شکایات اور پنشن کی وزارت
سنٹرل ایڈمنسٹریٹو ٹرایبونل نے آئی آئی پی اے میں دو روزہ اورینٹیشن ورکشاپ کا انعقاد کیا جس کا مقصد ٹرایبونل میں نیم عدالتی کاموں کو انجام دینے کے لیے تصوراتی فریم ورک تیار کرنا ہے
مرکزی وزیر ڈاکٹر جتیندر سنگھ نے پہلے دن انصاف کی تیز رفتار انتظامیہ کے لیے پالیسیوں کو مضبوط بنانے اور ان کے نفاذ کے لیے تجاویز طلب کی ہیں
نئی دلی، 28 جنوری، 2023 / سنٹرل ایڈمنسٹریٹو ٹرایبونل نے عملے اور تربیت کے محکمہ کے سرپرستی میں سنٹرل ایڈمنسٹریٹو ٹرایبونل نے 27 اور 28 جنوری 2023 کو انڈین انسٹی ٹیوٹ آف پبلک ایڈمنسٹریشن میں سینٹر ل ایڈمنسٹریٹیو ٹرایبونل کے ارکان کےلیے دو روزہ اورینٹیشن ورکشاپ کا انعقاد کیا جس کا مقصد ٹرایبونل میں نیم عدالتی کام کو انجام دینے ، سروس کے معاملات میں پیچیدگیوں کو حل کرنے کی خاطر متعلقہ آئینی اور انتظامی قوانین کو سمجھنے کی خاطر تصوراتی فریم ورک تیار کرنا ہے۔
عملے ، عوامی شکایات اور پنشن کی وزارت میں مرکزی وزیر مملکت ڈاکٹر جتیندر سنگھ نے پہلے دن ورکشاپ میں شرکت کی اور اپنے خصوصی خطاب میں ضابطوں اور قوانین کو آسان کرنے کے لیے وزریاعظم کی قیادت میں حکومت کے ذریعے کیے گئے اقدامات کے بارے میں بات کی۔
اس بات کو اجاگر کیا گیا کہ اگر ٹرایبونل میں آنے والی زیادہ تر شکایات کے تصفیے کے لیے درجہ بندی کی عدالتوں کے 3 درجے کے طریقہ کار سے گزرنا پڑے تو سینٹرل ایڈمنسٹریٹیو ٹرایبونل کے قیام کا مقصد حاصل نہیں ہو سکے گا۔ دوسری جانب یہ بھی کہا گیا کہ اگر کسی ضابطے کے خلاف کوئی خاص شکایت 3 حلقوں سے زیادہ کی طرف سے کی جا رہی ہے تو یہ سمجھا جا سکتا ہے کہ اس خاص ضابطے نے اپنی اہمیت کھو دی ہے اور اس پر نظر ثانی کی ضرورت ہے۔
وزیر موصوف نے سامعین کے سوالات کے جوابات دیتے ہوئے انصاف کی تیز رفتار انتظامیہ کے لیے پالیسیوں کو مضبوط بنانے اور ان پر عمل درآمد کے لیے تجاویز بھی طلب کیں۔
آرمڈ فورسز ٹرایبونل کے چیئرپرسن جسٹس راجندر مینن نے اپنے افتتاحی خطاب میں سینٹرل ایڈمنسٹریٹو ٹرایبونل کے قیام کے ساتھ سروس کے بنیادی اصولوں پر روشنی ڈالی ۔ یہ ملک میں قانونی چارہ جوئی کی بہتری اور محکمے کے لیے اپنے فیصلوں کو درست ثابت کرنے کے لیے اچھا ثابت ہوا ہے۔ یہ بھی بتایا گیا کہ ٹرایبونل کے ذریعے دیا گیا انصاف ان لوگوں تک بھی پہنچنا چاہیےجنہوں نے ٹرایبونل سے رجوع نہیں کیا ہے۔
سنٹرل ایڈمنسٹریٹو ٹرایبونل کے چیئرمین جسٹس رنجیت وسنت راؤ مورے نے اپنے خطاب میں ٹرایبونلز کی ضرورت پر تفصیل سے بات کی کہ وہ کس طرح عدالتوں سے مختلف ہیں، ایڈمنسٹریٹو ٹرایبونل ایکٹ 1985 کا پس منظر اور کیس قوانین اور ترمیمی ایکٹ کے ساتھ اس کی نامیاتی ترقی، اس کی دفعات کے اصل مقصد کے بارے میں بھی وضاحت کی۔
ورکشاپ کو جسٹس پرمجیت سنگھ دھالیوال، جسٹس اجے تیواری، جسٹس پرمود کوہلی، جناب آشیش کالیا، جوڈیشل ممبر، جناب آنند ماتھر، ایڈمنسٹریٹو ممبر، جناب ترون شری دھر، ایڈمنسٹریٹو ممبر، محترمہ پرتیما کمار گپتا،سی اے ٹی کے جوڈیشل ممبر، پرنسپل بنچ، جناب ایس این ترپاٹھی، ڈائرکٹر جنرل، آئی آئی پی اے، محترمہ رشمی چودھری، ایڈیشنل سکریٹری، ڈی او پی ٹی، جناب بلبیر سنگھ، ایڈیشنل سالیسٹر جنرل اور جناب منوج تولی، ڈپٹی ڈائریکٹر جنرل، این آئی سی، کے انتہائی انٹرایکٹو تکنیکی سیشنوں کے ذریعے نشان زد کیا گیا، جس میں بنیادی قانونی اور طریقہ کار کے پہلوؤں کی پیچیدگیوں سے پردہ اٹھانے کے علاوہ؛ ورکشاپ کے مقاصد کو حاصل کرنے کے لیے ممبران کے درمیان تجربے کا اشتراک کافی حد تک آسان ہے۔
ورکشاپ کا اختتام سنٹرل ایڈمنسٹریٹو ٹرایبونل کے سابق چیئرمین جسٹس پرمود کوہلی کے اختتامی خطاب کے ساتھ ہوا۔
.................
ش ح ۔ وا ۔ اع
U - 948
(Visitor Counter : 64
بھارت کا مسابقتی کمیشن
کمپٹیشن کمیشن آف انڈیا نے مسابقت کے قانون کی اقتصادیات سے متعلق قومی کانفرنس کے ساتویں ایڈیشن کا اہتمام کیا
کمپٹیشن کمیشن آف انڈیا  نے آج ورچوئل طریقے سے مسابقتی قانون کی اقتصادیات سے متعلق ساتویں قومی کانفرنس کا انعقاد کیا۔ وزیر اعظم کی اقتصادی مشاورتی کونسل کے رکن جناب نیل کنٹھ مشرا، کانفرنس کے کلیدی اسپیکر تھے۔ سی سی آئی کے چیئرپرسن جناب اشوک کمار گپتا نے افتتاحی اجلاس میں خصوصی خطبہ دیا اور سی سی آئی کی رکن ڈاکٹر سنگیتا ورمانے اپنے ابتدائی کلمات سے کانفرنس کا آغاز کیا۔
مسٹر نیل کنٹھ مشرا نے اپنے کلیدی خطاب میں ٹیکنالوجی کی بڑی کمپینوں کے ابھرکر سامنے آنے اور ان ضابطہ بندی و ضابطہ کاروں کو درپیش چیلنجوں اور نئے سوالات پر توجہ مرکوز کی۔ جناب مشرا نے اپنے خطاب میں کلیدی ٹکنالوجی اور اقتصادی عوامل سے متعلق معاملات مثلاً نیٹ ورک کے اثرات، بڑے پیمانے کی معیشت، ٹیکنالوجی ایکو سسٹم وغیرہ کے ساتھ غیر محسوس اثاثوں کے درمیان ہم آہنگی وغیرہ جس سے ڈیجیٹل مارکیٹوں میں مارکیٹ پاور کے ارتکاز کو فروغ ملتا ہے ۔ روایتی بازاروں سے علیحدہ ڈیجیٹل بازاروں کے لئے موزوں خصوصیات کا ذکر کرتے ہوئے انہوں نے غیر محسوس اثاثوں مثلاً برانڈز، سافٹ ویئر، پیٹنٹس وغیرہ میں سرمایہ کاری کی اہمیت کا ذکر کیا۔ انہوں نے کہا کہ کیا سرمائے اور مارکیٹ پاور کے ارتکاز، ٹکنالوجی کی بڑی کمپنیوں کے سائز اور پیمانے سے مسابقت کے لئے کیا کوئی خطرہ پیدا ہوتا ہے؟ یہ بھی ایک سوال ہے۔ انہوں نے غور کرنے کے لئے ضابطہ کاروں کے سامنے کئی سوالات پیش کئے۔
اپنے خصوصی خطاب میں جناب اشوک کمار گپتا نے مسابقت کی صورتحال کو سمجھنے میں بازاروں کی پیچیدگیوں کو حل کرنے میں معیشت کے رول خاکہ پیش کیا اور کونسی چیزیں معاون ہیں اور کونسی چیزیں مسابقت روکاوٹ ڈالتی ہیں۔ انہوں نے کہا کہ مسابقتی قانون 2002 کا نفاذ محض ایسے معاملات میں موثر ہوسکتا ہے جب اسے بازار کی خصوصیات کے لئے مناسب طریقے سے نافذ کیا جائے۔ خصوصی طور پر نئے دور کے بازاروں کی حرکی فطرت کی وجہ سے یہ کمیشن بازار کے مطالعہ اور متعلقین کے مشوروں سے فعال طریقے سے کام کرتا ہے۔
اپنے ابتدائی کلمات میں ڈاکٹر سنگیتا ورما نے اینٹی ٹرسٹ ریسرچ اور انفورسمنٹ کے دارمیان فیڈ بیک لوپ کا ذکر کیا۔ انہوں نے اینٹی ٹرسٹ انفورسمنٹ میں ظاہر ہونے والی اقتصادی تفہیم میں تبدیلی اور ایک تعلیمی موضوع تیار کرنے کی ضرورت پر زور دیا۔ انہوں نے کہا کہ معاملات کی درست اور تیز رفتارجانچ اور نمٹان کے لیے یہ بات اہم ہے کہ اینٹی ٹرسٹ اور کمبنیشن دونوں معاملات کے فریقین متعلقہ صنعت کے اقتصادی ڈھانچے کا خیال رکھتے ہوئے اپنی درخواستیں اور دلیلیں پیش کریں۔
مکمل کانفرنس کا موضوع ’’بازاروں کی اصلاحات اور گہرائی‘‘ تھا۔ نیتی آیوگ کے چیف ایگزیکٹیو آفیسر جناب امیتابھ کانت، سرمایہ کاری اور سرکاری اثاثہ جات کے بندوبست کے محکمے کے سکریٹری جناب توہن کانتا پانڈے، نیشنل لاء یونیورسٹی، دہلی کے ممتاز پروفیسر ڈاکٹر ایم ایس ساہو، آئی آئی آئی ٹی بنگلورو کے وزیٹنگ سائنٹسٹ ڈاکٹر نچیکیت مور اس اجلاس کے ممتاز پنلسٹوں میں شامل تھے۔اس اجلاس کی نظامت سی این بی سی ٹی وی 18 کی ایگزیکٹو ایڈیٹر دی محترمہ لتا وینکٹیش نے کی۔
کانفرنس میں مسابقت اور ضابطہ بندی: تجرباتی پوچھ گچھ اور مسابقتی قانون اور پالیسی: معاملات اور نقطہ نظر کے بارے میں پر دو تکنیکی اجلاس بھی شامل تھے جن میں محققین نے مسابقتی قانون کی اقتصادیات پر مقالے پیش کیے۔ تکنیکی اجلاسوں کی صدارت دہلی اسکول آف اکنامکس کی ڈائرکٹر ڈاکٹر پامی دوآ اور دہلی اسکول آف اکنامکس کے سینئر پروفیسر ڈاکٹر آدتیہ بھٹاچارجی نے کی۔
۔۔۔۔۔۔۔۔۔۔۔
ش ح۔ا گ ۔ن ا۔
U-2243
(Visitor Counter : 122
وزارت اطلاعات ونشریات
آئی ایف ایف آئی میٹ دی پریس میں غیر فیچر فلموں کے ڈائرکٹرز صنفی تشدد ایک آفاقی حقیقت ہے: وبھا بخشی
خطوط جو میدان جنگ میں فوجیوں کے جذبات کی عکاسی کرتے ہیں: نتن سنگھل
ممتا کے جذبہ کا تاریک ترین پہلو ممتوا کی کھوج ہے: کیرتی
نئی دہلی، 22 نومبر 2019، فوجی میدان جنگ میں بندوقیں چلانے کے بجائے اپنوں کی طرف سے آئے خطوط کو پڑھتے ہیں۔ خاتونہ خانہ جو خود ماں بننے کے لئے رسم و رواج کی ادائیگی کا منصوبہ بناتی ہے، عام آدمی مردوں کی بالا دستی والے سماج میں خواتین کے حقوق اور صنفی انصاف کے لئے جدو جہد کرتے ہیں۔ سینما میں ان تمام متضاد اور متنوع باتوں کے بارے میں باتیں کی جاتی ہیں۔ غیر فیچر فلموں کے تین ڈائرکٹر جب ہندوستان کے 50 ویں بین الاقوامی فلمی میلے میں ایک میڈیا کانفرنس کے دوران ملے تو انہوں نے یہ باتیں پرُ زور انداز میں کہیں۔ پریس کانفرنس میں ‘سن رائز’ کے ہدایت کار محترمہ وبھا بخشی، ‘لیٹرس’ کے ڈائرکٹر نتن سنگھل اور ‘ممتوا’ کی ڈائرکٹر کیرتی نے شرکت کی۔
اپنی دستاویزی فلم ‘سن رائز’ کے مرکزی خیال کی وضاحت کرتے ہوئے محترمہ وبھا بخشی نے کہا کہ صنفی تشدد صرف ہریانہ، ہندوستان کا مسئلہ نہیں ہے بلکہ عالمی سطح پر یہ ایک حقیقت ہے۔ انہوں نے کہا کہ اس برائی کے خلاف مرد اور خواتین کو مل کر ساتھ کھڑے ہونے اور اس کا مقابلہ کرنے کی ضرورت ہے۔ انہوں نے مزید کہا کہ ہریانہ کا غیر متوازن مقام جہاں اعداد و شمار کافی پریشان کن ہیں اور وہاں خواتین کے خلاف جرائم عام ہیں، وہاں انہیں اپنا ہیرو ملتا ہے۔ وہ کہتی ہیں کہ ‘میں عام آدمی پر فخر کرتی ہوں جنہوں نے جنسی عدم مساوات اور جنسی انصاف سے متعلق پوری سوچ کو بدلنے میں غیر معمولی کام کیا ہے۔ انہوں نے اس کے لئے ہریانہ کے عوام کے سر اس بات کا سہرہ باندھا جنہوں نے جنسی مسائل پر بات کرنے کے لئے اپنی خاموشی توڑنے کی ہمت کی ہے’۔
فیچر فلم ‘لیٹرس’ کے ڈائرکٹر جناب نتن سنگھل نے کہا کہ ان کی فلم اداکار دیو آنند سے کافی متاثر ہے جنہوں نے اداکار بننے سے قبل خطوط پڑھتے اور ان کا جائزہ لیتے تھے۔ انہوں نے مزید کہا کہ فلم میں خط کے ذریعہ میدان جنگ میں فوجیوں کے جذبات کا اظہار کیا گیا ہے۔ یہ ان فوجیوں کو خراج عقیدت ہے جنہوں نے اپنے خطوط کے ذریعہ اپنے کنبے کی امیدوں کو زندہ رکھا ہے۔ انہوں نے کہا کہ فلم میں پوری دنیا کے فوجیوں کے ذریعہ تحریر کئے گئے خطوط سے ترغیب حاصل کی گئی ہے۔
ایک سوال کا جواب دیتے ہوئے جناب نتن سنگھل نے کہا کہ پورے خاکے کا انحصار ، فلم کے مواد، بجٹ اور ڈائرکٹر کی خواہشات پر ہوتا ہے۔ یہ وہ وقت ہوتا ہے جب ہم فلموں کو فیچر ، غیر فیچر یا مین اسٹریم کی فلموں کے زمروں میں ڈالنے کےلئے بجائے اچھی اور بری کہانی کے درمیان فرق کرنا شروع کردیتے ہیں۔
فیچر فلم ‘ممتوا’ کے پش پردہ خیالات کا تبادلہ کرتے ہوئے ڈائرکٹر محترمہ کیرتی نے کہا کہ انہوں نے اپنی فلم کے ذریعہ ممتا کے جذبے کے تاریک ترین پہلو کو تلاش کرنے کی کوشش کی ہے۔ اس میں پوری فلم اس کے نمایاں کردار ریما کے ساتھ ساتھ سفر کرتی ہے جو ممتا کے اصل معنی کو سمجھتی ہے۔ انہوں نے کہا کہ ‘ممتا اور حمل کے بارے میں کئی خیالات پیش کئے جاتے ہیں جبکہ اس معاملے میں کوئی تعلیم یا سہولت نہیں ہوتی’۔
۔۔۔۔۔۔۔۔۔۔۔
م ن۔ش س۔ن ا۔
U- 5309
(Visitor Counter : 94
وزارت خزانہ
جموں و کشمیر خطے میں انکم ٹیکس محکمہ پھر سرگرم
نئی دلّی، 11 جون/ انکم ٹیکس کے محکمے نے گزشتہ روز تلاش اور چھاپہ ماری مہم کے تحت سری نگر کے نامور تجارتی گروپوں کے ٹھکانوں پر آٹھ اور بنگلور و دلّی میں ایک ایک جگہ چھاپے مارے۔ یہ گروپ کے ٹرانسپورٹ کے کاروبار، ریشم کی تیاری، ہاسپیٹلٹی،کشمیر کے آرٹ اور دستکاری کے نمونوں کی خوردہ تجارت میں مصروف ہے۔
گروپ کے کسی بھی ممبر نے با قاعدہ اور سلسلہ وار ترتیب سے ا نکم ٹیکس ریٹرن داخل نہیں کی ہیں۔ گروپ نے جموں و کشمیر بینک سے ون ٹائم سیٹلمنٹ کے طور پر 170 کروڑ روپئے کا قرض حاصل کیا تھا، اور 77 کروڑ روپئے کی تشکیل نو کی تھی،جس میں سے اب تک محض 50.34 کروڑ روپئے جموں و کشمیر بینک کو واپس کئے گئے ہیں اور باقی ماندہ 27.66 کروڑ روپئے ابھی ادا کرنا باقی ہے۔ تلاشی کے دوران حاصل شدہ ثبوتو ں سے پتہ چلا ہے کہ جموں و کشمیر بینک سے یک مشت قرض جموں و کشمیر بینک کے ایک سینئر افسر کے ذریعہ لیا گیا تھا جسے متعدد بار آؤٹ آف ٹرن پرموشن مل چکے تھے۔ مزید بر آں، اس امر کا بھی انکشاف ہوا ہے کہ جموں و کشمیر بینک کو 50.34 کروڑ روپئے کی باز ادائیگی ۔۔۔۔۔۔
تلاشی مہم کے دوران درج ذیل مجرمانہ خطا کاری کے شواہد بھی بر آمد ہوئے ہیں:۔22 کروڑ روپئے کی مالیت کی غیر اعلان شدہ جائیداد کی فروخت9.10 کروڑ روپئے کی مالیت کے ٹرانسپورٹ کے کاروبار کی فروخت کا معاہدہلسی پورہ کولڈ اسٹوریج پلانٹ کا 15-20 کروڑ روپئے کا غیر اعلان شدہ منافع۔ اس پروجیکٹ کی حقیقی لاگت 17 کروڑ روپئے کی جگہ 47 کروڑ روپئے پائی گئی ہے، حکومت سے مزید سبسڈی کے حصول کا دعویٰ کرنے کے لئے فری بل تیار کئے گئے تھے۔ اس پروجیکٹ کے لئے جموں و کشمیر بینک سے قرض لیا گیا تھا۔سون مرگ میں 2.68 کرور روپئے کی غیر اعلان شدہ جائیدادیں، پہلگام میں 3.55 کروڑ رپوئے اور بنگلور میں ایک کروڑ روپئے کی مالیت کی غیر اعلان شدہ جائیدادیں۔دلّی میں 1.02 کروڑ روپئے کی مالیت کی ایک دوکان شراکت داری میں خریدی گئی ۔
تلاشی مہم کے دوران پائے گئے ڈیجیٹل شواہد ضبط کئے گئے ہیں، جن کے تجزئیے کی پیش رفت جاری ہے۔
۔۔۔۔۔۔
U. 2389
(Visitor Counter : 47
وزیراعظم کا دفتر
وزیراعظم4 فروری کو ‘چوری چورا ’ صد سالہ تقریبات کا افتتاح کریں گے
وزیراعظم جناب نریندر مودی ویڈیو کانفرنسنگ کے ذریعے 4 فروری 2021 کی صبح 11 بجے اترپردیش کے گورکھپور میں چوری چورا کے مقام پر ‘چوری چورا’صد سالہ تقریبات کا افتتاح کریں گے۔ یہ دن چوری چورا واقعہ کے 100 برس پورے ہونے کا دن ہے، جوکہ آزادی کے لیے ملک کی جدوجہد میں ایک کلیدی واقعہ کی حیثیت رکھتی ہے۔ وزیراعظم اس تقریب کے دوران ایک چوری چورا صدسالہ یادگاری ڈاک ٹکٹ بھی جاری کریں گے۔ اترپردیش کے وزیر اعلی بھی اس موقع پر موجود ہوں گے۔
ریاستی سرکار کے ذریعے صد سالہ تقریبات اور مختلف قسم کی تقریبات کی منصوبہ بندی کی گئی ہے، جو ریاست کے تمام 75 اضلاع میں 4 فروری2021 سے شروع ہوگی اور 4 فروری 2022 تک جاری رہے گی۔